Euroopa Parlamendi liikmete Kristiina Ojulandi ja Gesine Meissneri sponsoreeritud elektriauto võitis üldkokkuvõttes Tallinn-Monte Carlo elektriautode ralli.
Ojuland sõitis kaasa ralli esimese etapi Tallinnas ja viimase etapi Cuneost Monte-Carlosse. Vaatamata sellele, et Tallinna esimesel etapil osales autosid rohkelt, sõitis ralli lõpuni üldse kolm autot, vahendas ERR.ee.
Ojulandi pressiesindaja Joel Hirve sõnul sponsoreerisid Ojuland ja Meissner auto osalemist sellel rallil, eraldades nende käsutada olevast Euroopa Parlamendi liberaalide ja demokraatide fraktsiooni eelarverealt osalustasu.
"Kuna meil on varemgi olnud mitmeid keskkonnaprojekte ja säästvat transporti propageerivaid projekte, siis oli see üsna loogiline samm," selgitas Hirv ERR-i uudisteportaalile.